Lisa 1
Kaitseväe peastaabi 
väljaõppeosakonna ülema 01.02.2024 kirja nr KV-3.1-3/242291 juurde

Kaitseväe 2024. a saalihoki meistrivõistluste juhend

1.	Eesmärk:
1.1.	arendada Kaitseväes saalihokisporti ja selgitada välja 2024. aasta meistrid;
1.2.	propageerida saalihokit kui ühte atraktiivset võimalust aastaringseks aktiivseks sporditegevuseks ja kehalise võimekuse arendamiseks.
1.3.	
2.	Toimumise aeg ja koht: 28. veebruar 2024, Tartu Maaülikooli Spordihoone (Friedrich Reinhold Kreutzwaldi 3, 51014 Tartu)
3.	
4.	Eelülesandmine:
4.1.	osalemisest tuleb teavitada Kaitseväe Akadeemia spordiinstruktorit meiliaadressil indrek.kaseorg@mil.ee hiljemalt 21.02.2024.
4.2.	Võistlustele saabudes esitavad võistkonnad nõuetekohaselt täidetud ülesandmislehe (lisa 2) võistluse korraldajale.
4.3.	Eelülesandmiseta saabunud võistkondi võistlustele ei lubata.
4.4.	
5.	Osavõtjad: Kaitseväe peastaabi/diviisi staabi, väeliikide, väeüksuste ning keskalluvusega struktuuriüksuste, Kaitseliidu üksuste ja liitlasüksuste võistkonnad. Võistkonna suurus on 12 mängijat ja 1 esindaja.
6.	
7.	Võistluste orienteeruv ajakava:
09.00		Registreerimine ja soojendus
10.00 		Esimene mängude voor
12.00-14.00	Lõunasöök 
16.00 		finaalmäng
16.40 		autasustamine
*Korraldaja jätab endale õiguse vajadusel muuta mängude ajakava, mänguaega ja süsteemi enne võistluspäeva algust.

8.	Turniiri korraldamine ja süsteem:
8.1.	ajakava, mängude süsteem saadetakse osalevatel võistkondale hiljemalt 26.02;
8.2.	jooksva aasta spordivõitluste üldarvestuse 2-4 (sõltuvalt alagruppide arvust) parimat üksust paigutatakse erinevatesse alagruppidesse;
8.3.	võistkonnas väljakul korraga 4 väljakumängijat, mängitakse ilma väravavahita;
8.4.	mängitakse 28m x 15m saalihokiväljakul, mis on ümbritsed külgedelt ja otstest poordidega. Värava suurus on 60 x 90cm. Värava ees asub 50 x 150cm ala, kus väljakumängija ei tohi seista.
8.5.	vahetusmängijad asuvad poordi taga, vahetusse minek toimub märgistatud alalt;
8.6.	mänguaeg 2 x 10 minutit jooksvat aega, viimane minut on puhas aeg, vaheaeg poolaegade vahel 2 minutit;
8.7.	võistkond võib mängu ajal võtta ühe 30 sek mõtlemisaja;
8.8.	alagrupis võivad mängud jääda viiki, väljalangemismängudes visatakse peale viigilist normaalaega karistusviskeid (3 mängijat, keskjoonelt tühja väravasse).
8.9.	mängu võit annab 2 punkti, viik 1 punkti ja kaotus 0 punkti.
8.10.	Alagrupis paremusjärjestuse selgitamiseks arvestatakse:
8.10.1.	kogunud punktide arv;
8.10.2.	võrdsete punktide korral annab eelise omavahelise mängu paremus;
8.10.3.	võrdsete punktide ja viigiga lõppenud omavahelise mängu korral annab eelise:
8.10.3.1.	suurem üldine väravate vahe;
8.10.3.2.	enim löödud väravate arv;
8.10.3.3.	kõikide näitajate võrdsuse korral määrab koha loos.
8.10.4	Võistluste läbiviimisel on aluseks IFF saalihokireeglid koos vastavate tõlgendustega.

9.	Reeglite lihtvariant:
9.1.	Mängu alustatakse keskpunktist, kumbki võistkond on oma väljakupoolel. Samuti toimitakse ka värava saavutamise järgselt.
9.2.	Värav loetakse, kui pall on kepiga löödud täielikult üle väravajoone või see on omavärav.
9.3.	Kui pall lüüakse väljapoole väljakut, sooritab sisselöögi 1 m kauguselt väljaku äärest meeskond, kes ei löönud palli välja.
9.4.	Jalaga võib palli suunata nii iseenda kui ka kaasmängija kepile. Palli puudutamine jalaga järjest üle ühe korra on keelatud.
9.5.	Vabalöögist ja sisselöögist võib palli lüüa otse väravasse. Vastasmängija peab löögi alustamise hetkel olema vähemalt 3 m kaugusel.
9.6.	Tahtlik mängimine pea või käega on keelatud.
9.7.	Palli ei või mängida põlvetasemest kõrgemalt.
9.8.	Kepiga võib mängida ainult palli. Vastasmängija kepi surumine, tõstmine, löömine ja jalgade vahel hoidmine on keelatud.
9.9.	Jõuvõtte kasutamine, kinnihoidmine, tõukamine ja takistamine on keelatud. Mängida võib 2 kätt kaikal õlg õla vastu.
9.10.	Ebasportliku käitumise korral eemaldatakse mängija mängu või turniiri lõpuni. Mänguolukorra küsimuse korral võib kohtuniku poole pöörduda vajadusel võistkonna kapten. 
9.11.	Väljakumängija ei tohi ilma kepita mängida.
9.12.	Maasmängimine on keelatud (st kui mõlemad põlved, käsi või keha puudutavad väljakut).
9.13.	Palliga mängija ei tohi liikuda selg ees vastase suunas.
9.14.	Kaitseprillide kandmine mängus on kohustuslik.
9.15.	Reguleerimata küsimustes järgitakse saalihoki reegleid http://www.saalihoki.ee/Materjalid/Reeglid.aspx

10.	Autasustamine:
10.1.	kolme esimest võistkonda autasustatakse karikaga ja võistkonna liikmeid medaliga;
10.2.	Kaitseväe meistriks tulnud võistkonda autasustatakse Kaitseväe meistri särkidega;
10.3.	Võistlustel resultatiivseimat ja parimat mängijat autasustataks Kaitseväe Akadeemia meenega;
10.4.	Autasustamiselt puuduva võistkonna tulemus tühistatakse!

11.	Muud küsimused.
11.1.	Lõunasöögi (supp, pirukas, morss/tee) tagab võistluse korraldaja.

Meelis Stamm
Major
Kaitseväe peastaabi väljaõppeosakonna 
väljaõppejaoskonna staabiohvitser